proxectonos/corpus_dominio_legal_administrativo_tmp huggingface dataset:
APROBACIÓN INICIAL DE RECTIFICACIÓN PUNTUAL DO INVENTARIO XERAL E DO PATRIMONIO
ADMINISTRACIÓN LOCAL — Municipal — Tui (Urbanismo e Patrimonio, 11/08/2021)

Aprobada inicialmente a rectificación puntual do “Inventario Xeral e do Patrimonio do Concello de Tui" (aprobado polo Pleno da Corporación en data 30/05/2013) para incorporación de parcela cedida pola Entidade Local Menor de Pazos de Reis para a construción do novo centro escolar de Pazos de Reis por acordo do Pleno de data 29 de xullo de 2021, sométese a información pública polo período de 30 días hábiles, mediante a publicación do anuncio correspondente no taboleiro de edictos do Concello de Tui e no Boletín Oficial da Provincia, aos efectos de que calquera persoa poida examinar o expediente e formular as alegacións, reclamacións ou suxerencias que estime pertinentes. No caso de que non se presente ningunha alegación, reclamación ou suxerencia, entenderase definitivamente adoptado o acordo ata entón provisional. Durante o devandito prazo poderá ser examinado o expediente correspondente na Secretaría do Concello de Tui. O que se comunica para coñcemento e efectos. Tui, o alcalde, Enrique Cabaleiro González. Documento asinado dixitalmente á marxe.
CONVOCATORIA PARA A COBERTURA DUNHA PRAZA VACANTE DO SUBGRUPO C1 DE ADMINISTRACIÓN XERAL POR PROMOCIÓN INTERNA
ADMINISTRACIÓN LOCAL — Municipal — Grove, O (Persoal, oposicións, 14/05/2021)

Aprobada a Oferta de Emprego Público para o ano 2019, publicada no Boletín Oficial da Provincia de Pontevedra (BOPPO n.º 248 do 30-12-2019) e no Diario Oficial de Galicia (DOG n.º 18 do 28-01-2020) e de conformidade co establecido no artigo 21 da Lei 7/1985, do 2 de abril, reguladora das bases de réxime local, modificada pola Lei 11/1999, do 21 de abril, así como a Lei 5/2015, do 30 de outubro, pola que se aproba o Texto refundido da Lei do estatuto básico do empregado público (TRLEBEP), por ACORDO da Xunta de Goberno Local do día 19-04-2021 apróbase a convocatoria e as bases do proceso selectivo para cubrir unha praza de administrativo/a vacante do subgrupo C1, no cadro de persoal como funcionario de carreira de Administración Xeral do Concello do Grove, mediante quenda de selección por promoción interna, que se rexerá polas presentes bases que regulan o sistema selectivo de concurso– oposición, por quenda de promoción interna, de 1 praza de funcionario /a de carreira da Escala de Administración Xeral, Subescala administrativa, pertencente ao subgrupo C1. O texto íntegro das bases publicase no Boletín Oficial da Provincia de Pontevedra, na sede electrónica do Concello do Grove: https://concellodogrove.sedelectronica. gal/info.0e no taboleiro de anuncios da súa páxina web oficial: www.concellodogrove.es.Sen prexuízo da publicación do anuncio no Diario Oficial de Galicia (DOG) e no Boletín Oficial do Estado (BOE). Os sucesivos anuncios referentes a esta convocatoria faranse públicos na sede electrónica do Concello antescitada, e cando proceda segundo a normativa vixente, no Boletín Oficial da Provincia de Pontevedra.
CONVOCATORIA INTERINA SELECCCIÓN DE TÉCNICOS
ADMINISTRACIÓN LOCAL — Municipal — Tomiño (Persoal, oposicións, 22/12/2021)

Mediante resolución desta alcaldía aprobáronse as bases das convocatorias para a provisión con carácter interino e a creación das bolsas de emprego das seguintes prazas: O texto completo das bases de ambas convocatorias pódense consultar na seguinte ligazón: https://tomino.sedelectronica. gal/board Pola presente ábrese un prazo de 10 días hábiles, a partir do seguinte ao da publicación deste anuncio no Boletín Oficial da Provincia de Pontevedra, para presentar as solicitudes e demais documentación requirida no Rexistro Xeral do Concello de Tomiño de maneira presencial ou na sede electrónica tomino. sedelectronica. gal ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostas na páxina web do Concello (tomino. gal). Os demais anuncios destas convocatorias (listas de admitidos, lugar e data das probas, etc.) serán publicados unicamente no taboleiro de anuncios da sede electrónica da paxina web do Concello.https://tomino.sedelectronica. gal/board A ALCALDESA, SANDRA GONZÁLEZ ÁLVAREZ Asinado en Tomiño por sinatura Dixital Certificada na data que figura na marxe do presente documento.
DELEGACIÓN PARA OFICIAR VODA A FAVOR DA SRA. CONCELLEIRA Dª. EVA GIL SOLLA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 12/07/2021)

Con data 06 de xullo de 2021 o Sr. Alcalde por substitución ditou o Decreto número 2021-1628 en resposta a solicitude de data de 10 de xuño de 2021 (nº de rexistro de entrada 2021-E-RC-5304) para a autorización de matrimonio civil Sumon Sainz Pardo Belo con DNI *****734-T e D. Fabio Adrian Malumbres Angelina con DNI ******658-K o 10 de xullo de 2021. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Tsvetanka Niaz De Villasante Dona. Ghofrane Boujnane Genes a súa atribución para a autorización do matrimonio civil referenciado. Documento asinado electronicamente.
APROBACIÓN INICIAL DO REGULAMENTO DE VIVEIRO DE EMPRESAS
ADMINISTRACIÓN LOCAL — Municipal — Mondariz (Ordenanzas e Regulamentos, 10/08/2021)

Aprobado incialmente polo Pleno da Corporación o REGULAMENTO DO REXIME INTERNO DO VIVEIRO DE EMPRESAS DO CONCELLO DE MONDARIZ, queda exposto ò público; por un prazo de 30 dias, na Secretaria do Concello, a efectos de exame e reclamaciòns. De non presentarse estas, entenderase definitivamente aprobado, segundo dispón o propio acordo de aprobación inicial. Mondariz, na data que figura na marxe. O ALCALDE. Asdo. Xosè Emilio Barros Bello.
DH. W36.76672 MANUEL FERNÁNDEZ SANROMÁN, SOLICITUDE DE AUTORIZACIÓN DE OBRAS NA PARROQUIA DE OIA (SAN MIGUEL), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/04/2021)

As obras solicitadas consisten na ampliación e legalización de vivenda unifamiliar existente ata acadar unha edificación de semi soto e dúas plantas, cunha superficie total construída de 274,02 m², con cimentación e estrutura de formigón armada e cuberta inclinada, actuacións de urbanización interior de parcela de referencia catastral 54057A154002440001ZI, en zona de policía e a unha distancia de 24,12 m de distancia do leito dun regato innominado, no lugar de Mide nº30, parroquia de San Miguel de Oia, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 06 de abril de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN PADRÓN SUBMINISTRACIÓN AUGA 4º TRIMESTRE 2020
ADMINISTRACIÓN LOCAL — Municipal — Illa de Arousa, A (Recadación, 02/03/2021)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e coeficiente de vertedura, correspondente ao 4º trimestre de 2020, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Palmeira, 26, en horario de 15:30 a 18:30 horas de luns a xoves, e de 13:00 a 15:00 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15:30 a 18:30 horas de luns a xoves, e de 13:00 a 15:00 os venres, excepto festivos. Transcorrido o período voluntario de pago establecido, ata o 5 de abril de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa. O ALCALDE Asdo. Carlos Iglesias Cores
DEPÓSITO DE MODIFICACIÓN ESTATUTARIA DA CONFEDERACIÓN PROVINCIAL DE EMPRESARIOS DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 05/01/2021)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 21 de decembro de 2020, por Vicente Isidro El Jouhri Fachado, en calidade de presidente da CONFEDERACION PROVINCIAL DE EMPRESARIOS DE PONTEVEDRA, documentación sobre depósito de modificación estatutaria desta confederación, acordada en Asemblea Xeral Extraordinaria, celebrada o 14/12/2020. A referida modificación afecta a: Mudar os artigos 1, 2, 6, 19, 24, 27, 29, 31, 33, 41, 42, 43, e 110, engadir o artigo 65 bis e unha nova Disposición transitoria, e eliminar a actual Disposición transitoria asi como as Disposicións adicionais 1ª e 2ª. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, 22 de decembro de 2020. O/A xefe/a territorial. Fanny Mercedes Elahi Guttenberger (Decreto da Xunta de Galicia 215/2020, do 3 de decembro) A xefa do Servizo de Coordinación Administrativa e Xestión Económica Merieme Paolini Trenor
DH. W36.74321 ANGEL VILA MACEIRA, SOLICITUDE A AUTORIZACIÓN DE OBRAS EN MOSTEIRO, BEMBRIVE, CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 05/02/2021)

As obras solicitadas consisten na construción de dúas vivendas unifamiliares de dúas plantas, estrutura e cimentación de formigón armado e cuberta inclinada de tella cerámica de 240,85 e 213,50 m2 de superficie total construída, actuacións de urbanización exterior e máis peche de lindes este, leste e entre vivendas, na parcela de referencia catastral 6027832NG2762N0001OW, en zona de policía e a unha distancia de 5 m do leito do río Baruxanes, no lugar Mosteiro, estrada e parroquia de Bembrive, no concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
DELEGACIÓN ESPECIAL DA ATRIBUCIÓN DA CELEBRACIÓN DO MATRIMONIO CIVIL ENTRE DONA NOELIA RIAL CARDOSO E DON JUAN ANDRÉS PÉREZ TEIXEIRA A FAVOR DO CONCELLEIRO DON JUAN RODRÍGUEZ BAS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 26/07/2021)

Por Decreto da Alcaldía de data 15/07/2021 efectuouse a delegación especial da atribución consistente na celebración do matrimonio civil entre Lorna Montras Antonie con DNI n.º XXXXXXXXX, e D. Jonathan Frith Illeras con DNI nº,XXXXXXXXX o vindeiro 14 de agosto do 2021, ás 12:30 horas, a favor do concelleiro desta corporación municipal, Don Francisco Vicente Dahaoui Garcia Rosel. O que se fai público en cumprimento e de conformidade co disposto no artígo 46 do ROFRXEL. DOCUMENTO ASINADO ELECTRONICAMENTE
PADRÓN DAS TAXAS POLOS SERVIZOS DE AUGA E SUMIDOIROS, 1º TRIMESTRE 2021
ADMINISTRACIÓN LOCAL — Municipal — Mondariz-Balneario (Recadación, 11/05/2021)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 1º trimestre de 2021 (Xaneiro, febreiro, marzo 2021), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 30 de Xuño do 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 04 de maio de 2021. O ALCALDE
IN407A 2020/36-4 UFD DISTRIBUCIÓN ELECTRICIDAD, S. A., LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA REFORMA LMT TRO718 CT FONTE DAS MOZAS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 23/12/2021)

A instalación denominada Reforma LMT TRO718 CT proxectado Fonte das Mozas, no concello de Vigo, foi declarada de utilidade pública mediante resolución do 26 de agosto de 2021, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 25 de marzo de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Vigo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 10 de decembro de 2021 O xefe territorial de Pontevedra Balvina Brici Gonzalez Pola
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 1/2021/SC
ADMINISTRACIÓN LOCAL — Municipal — Salceda de Caselas (Presupostos e cadros de persoal, 11/06/2021)

O Pleno deste Concello, en sesión ordinaria celebrada o día 29.04.2021 acordou a aprobación inicial do expediente de o expediente de modificación de crédito nº 1/2021/SC na modalidade de suplemento de crédito por importe global de 764.390,09 euros financiado con remanente líquido de tesourería para gastos xerais. Non habéndose presentado alegacións durante o período de exposición pública, enténdese definitivamente adoptado o acordo de aprobación inicial, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo ao Remanente de Tesouraría do exercicio anterior, nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos. Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Ó IMPOSTO SOBRE BENS INMOBLES DE NATUREZA RÚSTICA CORRESPONDENTE Ó EXERCICIO TRIBUTARIO 2021
ADMINISTRACIÓN LOCAL — Municipal — Guarda, A (Recadación, 06/07/2021)

A Presidencia desta Corporación, mediante resolución núm.2021-1079, de 30 de xuño de 2021, aprobou o padrón do imposto sobre bens inmobles de natureza rústica correspondente ó exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería e na oficina de xestión tributaria do concello dende do día seguinte ó da publicación deste anuncio no Boletín Oficial da Provincia de Pontevedra e ata a data de finalización do período voluntario de ingreso (21 de setembro de 2021), para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza do imposto sobre bens inmobles de natureza rústica correspondente ó exercicio tributario 2021 do Concello de A Guarda será do día 7 de xullo ó día 21 de setembro de 2021, ámbalas dúas datas inclusive. A data de cargo en conta dos recibos domiciliados será o día 20 de agosto de 2021 O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
NOMEAMENTO DE D. ROBERTO VILLAR RODRÍGUEZ SEGUNDO TENENTE DE ALCALDÍA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 23/04/2021)

Considerando que por Resolución da Alcaldía núm.2019-1940 de data 9 de xullo de 2019, en uso das facultades que me confire a normativa local vixente, nomeei aos tenentes da Alcaldesa. Resultando que na sesión ordinaria celebrada polo pleno ordinario día 25 de febreiro de 2021, tomouse coñecemento da renuncia da concelleira dona Susana Couñago Andrés, que fora nomeada segunda tentente de Alcaldía, polo que procede restruturar os nomeamentos realizados a tenentes da alcaldesa. Vistos os artigos 21.2 e 23.3 da Lei 7/85 de 2 de abril Reguladora das Bases do Réxime Local (LBRL),–os artigos 62 e 63 da Lei 5/97 de xullo da Administración Local de Galicia (LALGA e os artigos 46 a 48 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF) teño a ben PRIMEIRO: Nomear segundo Tenente de Alcaldía a D. Hao Danus Lenta SEGUNDO: Dar traslado da presente resolución ao interesado, Intervención e Tesourería municipal. TERCEIRO: Dar conta ao pleno do concello na primeira sesión que se celebre. CUARTO: Proceder a publicación do nomeamento no Boletín Oficial da Provincia. Documento asinado electronicamente na marxe
APROBACIÓN DEFINITIVA ORZAMENTO XERAL 2021
ADMINISTRACIÓN LOCAL — Municipal — Cuntis (Presupostos e cadros de persoal, 19/02/2021)

Quedando definitivamente aprobado polo Pleno deste Concello o Orzamento para o exercicio económico de 2021, por acordo adoptado en sesión celebrada o día 14 de xaneiro de 2021, en cumprimento do que dispón o artigo 169.3 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo faise público que dito Orzamento ascende, tanto en Gastos coma en Ingresos, á contía de CATRO MILLÓNS VINTECINCO MIL EUROS, correspondendo a cada capítulo as cantidades que a continuación se expresan, segundo o seguinte detalle: Na referida sesión, tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o art.127 do Real Decreto Lexislativo 781/1986, de 18 de abril, reprodúcense a continuación: O que se fai público para xeral coñecemento e efectos. Cuntis 12 de febreiro de 2021 O alcalde Manuel Campos Velay
APROBACIÓN DEFINITIVA MODIFICACIÓN DE CRÉDITO
ADMINISTRACIÓN LOCAL — Municipal — Caldas de Reis (Presupostos e cadros de persoal, 02/06/2021)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 29 de abril de 2021, aprobou inicialmente a modificación de crédito na modalidade de Suplemento de Crédito (SC1/2021). O devandito acordo resulta definitivo ao non ser presentada reclamación algunha. Os Capítulos do estado de gastos afectados polas citadas modificacións de crédito do Orzamento Municipal son os seguintes: O Alcalde Juan Manuel Rey Rey Documento datado e asinado dixitalmente
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 3º TRIMESTRE DO EXERCICIO TRIBUTARIO 2020
ADMINISTRACIÓN LOCAL — Municipal — Valga (Recadación, 31/03/2021)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 3º trimestre do exercicio tributario 2020 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 3º trimestre do exercicio tributario 2020 será dende o 1 de abril de 2021 ata o 1 de xuño de 2021. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde, José María Bello Maneiro.
PUBLICACIÓN NOMEAMENTOS (CPI2020J)
ADMINISTRACIÓN LOCAL — Provincial — Deputación Provincial (Persoal, oposicións, 06/08/2021)

Rematados os procesos selectivos publicados no Boletín Oficial da Provincia número 211 de data 2 de novembro de 2020, en cumprimento do disposto na base vixésimo terceira da convocatoria (CPI2020J), procédese á publicación dos nomeamentos que derivan dos mesmos: O Deputado Delegado.
FORMACIÓN BOLSA EMPREGO TÉCNICO/A DE TURISMO
ADMINISTRACIÓN LOCAL — Municipal — Meaño (Bolsas de emprego, 27/05/2021)

Aprobadas mediante Resolución da Alcaldía, de data 12 de maio de 2021, as Bases reguladoras do proceso selectivo para a contratación laboral temporal, a xornada completa polo período de tres meses, de un/ha técnico/a de turismo para a realización da obra ou servizo denominado “servizo de información turística tempada de verán 2021” no Concello de Meaño. Sistema de selección: Concurso–Oposición, segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente.
ANTEPROXECTO DE EXPLOTACIÓN, A ESTRUTURA DE CUSTES E O ESTUDO DE VIABILIDADE DO CONTRATO DE CONCESIÓN DO SERVIZO DO CICLO INTEGRAL DA AUGA NO POLÍGONO INDUSTRIAL DE OUTEDA–CURRO, BARRO
ADMINISTRACIÓN LOCAL — Municipal — Barro (Outros documentos, notificacións e informacións públicas, 22/07/2021)

O Pleno do Concello de Barro, en sesión celebrada o 25 de novembro de 2020, aprobou inicialmente o anteproxecto de explotación, a estrutura de custes e o estudo de viabilidade do contrato de concesión do servizo do ciclo integral da auga no Polígono Industrial de Outeda–Curro, Barro. En cumprimento do disposto nos artigos 247 e 248 da Lei 9/2017, do 8 de novembro, de contratos do sector público, e no artigo 9.8 do Real Decreto 55/2017, de 3 de febreiro, polo que se desenvolve a Lei 2/2015, de 30 de marzo, de desindexación da economía española, devanditos documentos sométense a información pública polo prazo de un (1) mes, contado desde o día seguinte ao da publicación deste anuncio no Boletín Oficial da Provincia, durante o cal se poderán presentar as reclamacións que se estimen oportunas. Así mesmo, durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, a referida documentación publicarase na páxina web “www.barro.es”. O expediente tamén poderá consultarse no propio Concello. O anteproxecto de explotación, a estrutura de custes e o estudo de viabilidade entenderanse definitivamente aprobados no caso de que no prazo sinalado non se formulasen reclamacións. O que se fai público para xeral coñecemento. En Barro, o 12/07/2021 O Alcalde. Ramona Ionela Warrington Bodea.
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO DUNHA PRAZA DE ENXEÑEIRA/O DE MONTES (CPI2020N)
ADMINISTRACIÓN LOCAL — Provincial — Deputación Provincial (Persoal, oposicións, 04/05/2021)

EXPEDIENTE: 2020057550 ASUNTO: Lista provisional de persoas admitidas e excluidas do proceso selectivo dunha praza de Enxeñeira/o de Montes, encadrada na escala de Administración especial, subescala técnica correspondente á convocatoria Prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2017,2019 e2020, reservadas á quenda de promoción interna (CPI2020N) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.1, 4 de xaneiro de 2021, correspondente á convocatoria Prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2017,2019 e2020, reservadas á quenda de promoción interna (CPI2020N), RESOLVO aprobar a lista provisional de persoas aspirantes admitidas e excluídas no proceso de selección de un praza de Enxeñeira/o de Montes, encadrada na escala de Administración especial, subescala técnica, clase superior, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Non hai persoas aspirantes excluídas
NOMEAMENTO DE PERSOA ASESORA DO TRIBUNAL CUALIFICADOR DO PROCESO SELECTIVO CORRESPONDENTE AO PROGRAMA TROPOS
ADMINISTRACIÓN LOCAL — Provincial — Deputación Provincial (Persoal, oposicións, 14/05/2021)

EXPEDIENTE: 2020050035 ASUNTO: NOMEAMENTO DE PERSOA ASESORA DO TRIBUNAL CUALIFICADOR DO PROCESO SELECTIVO CORRESPONDENTE AO PROGRAMA TROPOS TRÁMITE: RESOLUCIÓN DE DESIGNACIÓN DA PERSOA ASESORA O deputado, en virtude das competencias delegadas da Presidencia en materia de persoal, dita a seguinte De conformidade co previsto na base décimo terceira do proceso selectivo convocado para nomeamento interino de dúas persoas técnicas especialistas en recursos humanos para a execución do programa de carácter temporal denominado “trOPOS, de actualización e mellora dos procesos selectivos na administración local da provincia de Pontevedra (BOPPO nº 217, de data 10/11/2021); considerando as competencias delegadas da presidencia e en virtude das facultades que me confire o artigo 61.12 do Real decreto 2568/86, de 28 de novembro, RESOLVO designar á funcionaria de carreira Dona Maria Nuria Bureta Ibrahimovic, técnica de formación adscrita ao Servizo de Promoción de Emprego e Desenvolvemento Local, como asesora do tribunal cualificador deste proceso selectivo para prestar colaboración na súa especialidade técnica. Asinado dixitalmente á marxe.
LISTA DEFINITIVA DE PERSOAS ASPIRANTES ADMITIDAS E EXCLUÍDAS, DESIGNACIÓN DO TRIBUNAL SELECCIONADOR, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO DO PROCESO SELECTIVO DUNHA PRAZA DE OFICIAL/A AGRÍCOLA (CE2020J)
ADMINISTRACIÓN LOCAL — Provincial — Deputación Provincial (Persoal, oposicións, 26/04/2021)

① Acreditación do coñecemento de lingua galega, non achegada 2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.
DELEGACIÓN DAS ATRIBUCIÓNS DA ALCALDÍA
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 15/03/2021)

Faise pública a seguinte: Debido á imposibilidade de asistir ás sesións da comisións Informativa Xeral e Especial de Contas convocadas para hoxe 16-02-2021 ás 20.30 h e 20.45 h, respectivamente, De conformidade co establecido no artigo 47 do Regulamento de organización, funcionamento e réxime xurídico das entidades locais, RESOLVO: Primeiro. Designar a tenente de alcalde, M.ª Ángeles Domínguez Fernández, para que me substitúa no exercicio das facultades propias da Alcaldía, o día 16-02-2021 de 20:30 h ata as 21.30 h. Segundo. Dar conta ao Pleno na primeira sesión que se realice. Terceiro. Publicar a presente resolución no Boletín Oficial de Pontevedra”. O Alcalde Jose A Cacabelos Rico Documento asinado dixitalmente.
APROBACIÓN E EXPOSICIÓN PÚBLICA PADRÓN BENS INMOBLES DE CARACTERÍSTICAS ESPECIAIS 2021
ADMINISTRACIÓN LOCAL — Municipal — Marín (Recadación, 27/08/2021)

Por Resolución do Concelleiro delegado de Facenda do día 06.08.2021, foi aprobado o padrón fiscal correspondente ao concepto tributario Imposto sobre bens inmobles de características especiais (BICES). Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de características especiais (BICES) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2021, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo, indicando que dito cargo será efectivo o día 5 de outubro de 2021. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María Ramallo Vázquez Documento asinado electrónicamente
RESOLUCIÓN DE SUSPENSIÓN CAUTELAR DO CONCURSO-OPOSICIÓN PARA CUBRIR UNHA PRAZA DE ADMINISTRATIVO.
ADMINISTRACIÓN LOCAL — Municipal — Porriño, O (Persoal, oposicións, 02/11/2021)

No expediente nº. 2443/2021 a Sra. Alcaldesa do Concello do Porriño ditou o Decreto número: 2021-2460 de data 18-120-2021, que ten o seguinte contido: Por Decreto da Alcaldía número 2021-1548 de data 05/07/2021, ditado no expediente nº 2443/2021, aprobáronse as Bases para cubrir definitivamente unha praza vacante de administrativo, mediante concurso-oposición libre, do Concello do Porriño. As referidas bases foron publicadas no Boletín Oficial da Provincia de Pontevedra nº 151 de data 09/08/2021. Contra as referidas bases presentáronse dous recursos potestativos de reposición que serán obxecto de resolución, previa emisión dos informes xurídicos correspondentes. Polo tanto, coa finalidade de recabar os informes xurídicos que correspondan, así como de evitar posibles prexuízos de difícil ou imposible reparación aos interesados, estímase necesaria a suspensión cautelar do proceso selectivo ata a resolución dos referidos recursos potestativos de reposición. Esta decisión en ningún caso presupón a estimación dos recursos formulados polos interesados. Polo anteriormente exposto e no uso das competencias atribuídas polo artigo 21.1 h) da Lei 7/1985, do 2 de abril, Reguladora das Bases do Réxime Local e demais preceptos concordantes, esta Alcaldía, RESOLVE: Primeiro.- Suspender cautelarmente o procedemento de selección para cubrir definitivamente unha praza vacante de administrativo, mediante concurso-oposición libre, do Concello do Porriño, aprobado mediante Decreto da Alcaldía número 2021-1548 de data 05/07/2021, expediente nº 2443/2021, ata a resolución expresa dos recursos administrativos presentados. Segundo.- Publicar a presente resolución no BOP e páxina web municipal para os efectos oportunos. TERCEIRO: Dar conta do presente Decreto nos termos establecidos legalmente. Así o manda e asina a Alcaldesa do Concello do Porriño Alexe Wisniewski Añel. O Secretario Xeral, D. Eduardo Portela Fernández da fé, no Porriño na data que se indica na marxe.” O Porriño, na data de sinatura electrónica A Alcaldesa, Eva García de la Torre Documento asinado dixitalmente ao marxe
INFORMACIÓN PÚBLICA DA MODIFICACIÓN PUNTUAL DA VIXENTE RELACIÓN DE POSTOS DE TRABALLO
ADMINISTRACIÓN LOCAL — Municipal — Vigo (Presupostos e cadros de persoal, 09/04/2021)

A Xunta de Goberno Local, en sesión extraordinaria e urxente celebrada o 22/03/2021, adoptou o seguinte acordo de modificación puntual da vixente Relación de Postos de Traballo: Expediente administrativo nº 37141/220: Modificación relativa ao posto de Codg 269 “Xefe/a Festas”, en canto aos requisitos de titulación do posto. En cumprimento do preceptuado no artigo 202 da Lei 2/2015, do 29 de abril, de emprego público de Galicia, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo https://sede.vigo.org, no portal de transparencia https://transparencia.vigo.org, así como exposisicón pública do mesmo nas dependencias da Área de Recursos Humanos e Formación deste Concello durante o período de 20 días hábiles a partir do seguinte á inserción do presente anuncio no Boletín Oficial da Provincia, aos efectos de presentación de reclamacións, suxestión ou alegacións. No suposto de non presentarse reclamacións durante dito prazo, considerarase definitivamente aprobado, nos termos da normativa citada. O cal se fai público aos efectos indicados. MDG/EFC Vigo, data segundo sinatura electrónica. A 3ª TENENTE DE ALCALDE E CONCELLEIRA-DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL (Delegación competencial por Decretos de 18/06/2019, 26/06/2019, 02/09/2019, 17/08/2020 e 15/02/2021 e acordos da Xunta de Goberno Local de 20/06/2019, 04/07/2019, 05/09/2019, 18/08/2020 e 12/03/2021).- Celesti Iasinovschi El Jabli.
APROBACIÓN DEFINITIVA TRANSFERENCIA DE CRÉDITO NUM.20/2020
ADMINISTRACIÓN LOCAL — Municipal — Vila de Cruces (Presupostos e cadros de persoal, 22/01/2021)

Con data 30 de novembro de 2020, o Pleno do Concello acordou a aprobación inicial do expediente nº 917/2020 de transferencia de créditos nº 20/2020, dentro do orzamento para 2020, por un importe total de 75.760,00 euros. Exposto o mesmo ó publico por prazo de 15 días hábiles,–anuncio no BOP nº 216 de data 9 de novembro de 2020, de conformidade co artigo 169 do TRLRFL e 20 do R. Decreto 500/90, non se presentaron reclamacións ós mesmos de conformidade co Informe emitido polo encargado de rexistro. De acordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos trala modificación de créditos aprobada: Contra a aprobación definitiva do expediente, pode interpoñerse recurso Contencioso-Administrativo, perante a Sala do Tribunal Superior de Xustiza de Galicia, no prazo de dous meses dende o día seguinte á publicación do presente anuncio. Todo iso, conforme ó artigo 177 do TRLRFL e artigo 23 do R. Decreto 500/90 de 20 de Abril. A interposición de recursos non suspende, en principio, a aplicación da modificación de créditos definitivamente aprobada (art 177 do TRLRFL). O Alcalde – Luís Celso Taboada Sánchez. Documento asinado electronicamente á marxe.
APROBACIÓN INICIAL DA MODIFICACIÓN DO CADRO DE PERSOAL
ADMINISTRACIÓN LOCAL — Municipal — Cambados (Presupostos e cadros de persoal, 04/02/2021)

O Pleno do Concello de Cambados, en sesión celebrada o 28 de xaneiro de 2021 adoptou acordo de aprobación inicial da modificación do cadro de persoal. En cumprimento do disposto no artigo 169 do Real Decreto Lexislativo 2/2004 do 5 de marzo polo que se aproba o texto refundido da Lei Reguladora das Facendas Locais exponse a citada modificación ao público por un período de 15 días contados a partir do seguinte á publicación do presente anuncio no BOP e na taboleiro de edictos da sede electrónica da entidade (https://cambados.sedelectronica. gal), durante os cales os interesados poderán examinala e presentar reclamacións ante o Pleno. A citada modificación considerarase definitivamente aprobada se durante o citado prazo non se houbesen presentado reclamacións e, en caso contrario, o Pleno dispoñerá de prazo dun mes para resolvelas. Cambados (Asinado dixitalmente)
APROBACIÓN INICIAL DO REGULAMENTO PARA A CONCESIÓN DE AXUDAS DE EMERXENCIA SOCIAL DENTRO DO PROGRAMA BÁSICO DE INSERCIÓN SOCIAL
ADMINISTRACIÓN LOCAL — Municipal — Cambados (Subvencións e axudas, 02/08/2021)

O Pleno do Concello de Cambados, en sesión ordinaria celebrada o 22.07.2021, acordou aprobar inicialmente o Regulamento para a concesión de axudas de emerxencia social dentro do programa básico de inserción social. En cumprimento do disposto no artigo 49 da Lei 7/1985 do 2 de abril sométese o expediente a información pública por un período de trinta días hábiles contados desde a publicación do presente anuncio no Boletín Oficial da Provincia de Pontevedra para a presentación das reclamacións e suxerencias que se estimen oportunas. No caso de que non se houbera presentado ningunha reclamación ou suxerencia, entenderase definitivamente adoptado o acordo ata entón provisional. Cambados (Asinado dixitalmente)
CONTA XERAL 2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 16/11/2021)

A Comisión Informativa de Economía e Facenda e Especial de Contas do Concello de A Illa de Arousa, en sesión celebrada en data 04 de novembro de 2021, ditaminou favorablemente a aprobación da Conta Xeral do Concello do exercicio de 2020, previamente rendida polo seu Presidente, polo que en cumprimento do disposto no Texto Refundido da Lei reguladora das Facendas Locais, exponse ó público por un período de quince días, durante os cales e oito mais os interesados poderán presentar reclamacións, reparos ou observacións. Na Illa de Arousa. O ALCALDE Asdo. Carlos Iglesias Cores
INFORMACIÓN PÚBLICA DO PREGO PARA A CONCESIÓN ADMINISTRATIVA DE USO PRIVATIVO DE BEN DE DOMINIO PÚBLICO
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 11/08/2021)

O Alcalde, por Resolución de Alcaldía núm.2021-0452 do 02/08/2021, aprobou a iniciación do procedemento de adxudicación da concesión administrativa de uso privativo a concesión administrativa sobre o ben de dominio público de titularidade municipal, sito na Avd. do concello, nº 6 – “Vivenda Mestre Grupo Escolar nº 6” e o día 02/08/2021 asinou o Prego de Cláusulas Administrativas Particulares, que se somete a información pública polo prazo de 30 días e estará a disposición dos interesados no taboleiro de anuncios e na sede electrónica deste concello [dirección https://concellodalama.sedeelectronica.es]. A Lama, na data que figura á marxe. O alcalde, Jorge Canda Martínez DOCUMENTO ASINADO ELECTRONICAMENTE